stanford-oval/wikipedia huggingface dataset:
Sonam Kapoor
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2008 | Saawariya | Filmfare Awards | Paras naistulokas | Ehdokkuus |
| 2008 | Saawariya | Screen Awards | Lupaavin tulokas – nainen | Ehdokkuus |
| 2008 | Saawariya | Screen Awards | Pari nro 1 (Ranbir Kapoorin kanssa) | Ehdokkuus |
| 2008 | Saawariya | Zee Cine Awards | Paras naistulokas | Ehdokkuus |
| 2008 | Saawariya | Stardust Awards | Huomisen supertähti – nainen | Voitto |
| 2010 | Delhi-6 | Asian Film Awards | Paras tulokas | Ehdokkuus |
| 2010 | Delhi-6 | Screen Awards | Paras naispääosa (yleisön valinta) | Ehdokkuus |
| 2010 | Delhi-6 | Stardust Awards | Huomisen supertähti – nainen | Ehdokkuus |
| 2011 | I Hate Luv Storys | Stardust Awards | Paras naisnäyttelijä – komedia/romantiikka | Ehdokkuus |
| 2012 | Thank You | Stardust Awards | Paras naisnäyttelijä – komedia/romantiikka | Ehdokkuus |
| 2012 | — | Zee Cine Awards | Kansainvälinen ikoni – nainen | Ehdokkuus |
| 2014 | Raanjhanaa | BIG Star Entertainment Awards | Viihdyttävin naisnäyttelijä – yhteiskunta/draama | Ehdokkuus |
| 2014 | Raanjhanaa | Screen Awards | Paras naispääosa (yleisön valinta) | Ehdokkuus |
| 2014 | Raanjhanaa | Filmfare Awards | Paras naispääosa | Ehdokkuus |
| 2014 | Raanjhanaa | Zee Cine Awards | Paras naispääosa | Ehdokkuus |
| 2015 | Khoobsurat | Stardust Awards | Paras naisnäyttelijä – komedia/romantiikka | Voitto |
| 2015 | Khoobsurat | BIG Star Entertainment Awards | Viihdyttävin naisnäyttelijä – komedia | Ehdokkuus |
| 2015 | Khoobsurat | Screen Awards | Paras naispääosa (yleisön valinta) | Ehdokkuus |
| 2015 | Khoobsurat | Filmfare Awards | Paras naispääosa | Ehdokkuus |
| 2015 | Prem Ratan Dhan Payo | BIG Star Entertainment Awards | Viihdyttävin naisnäyttelijä – draama | Ehdokkuus |
| 2015 | Prem Ratan Dhan Payo | BIG Star Entertainment Awards | Viihdyttävin naisnäyttelijä – romantiikka | Voitto |
| 2016 | Dolly Ki Doli | Filmfare Awards | Paras naispääosa | Ehdokkuus |
| 2016 | Dolly Ki Doli | Screen Awards | Paras naispääosa | Ehdokkuus |
| 2017 | Neerja | Indian Film Festival of Melbourne | Paras naisnäyttelijä | Voitto |
| 2017 | Neerja | Screen Awards | Paras naispääosa | Ehdokkuus |
| 2017 | Neerja | Filmfare Awards | Paras naispääosa | Ehdokkuus |
| 2017 | Neerja | Filmfare Awards | Paras naisnäyttelijä (kriitikkopalkinto) | Voitto |
| 2017 | Neerja | National Film Awards | Erityismaininta | Voitto |
| 2017 | Neerja | International Indian Film Academy Awards | Paras naispääosa | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Sonam Kapoor Internet Movie Databasessa. (englanniksi)
Sonam Kapoor Elonetissä.
Sonam Kapoor Allmoviessa (englanniksi)
Kapoor ja Anand Ahuja häävastaanotollaan vuonna 2018.
Strix (lehti)

| Strix |
| --- | --- |

Lehtityyppi:  pilalehti
Perustettu:  1897
Lakkautettu:  1924
Päätoimittaja:  Albert Engström
Kotimaa:  Ruotsi
Kieli:  ruotsi
Strix oli ruotsalainen vuonna 1897 perustettu pilalehti, jota päätoimitti Albert Engström. Lehti yhdistyi vuonna 1924 Söndags-Nissen kanssa ja ilmestyi Söndagsnisse-Strix -nimellä vuoteen 1954.
Mumbai

| Mumbai (Bombay) मुंबई |
| --- | --- |

 Mumbai
 Koordinaatit: 18°58′30″N, 72°49′33″E 
Valtio:   Intia
Osavaltio:  Maharashtra
Piirikunta:  Mumbai Suburban Mumbai City
Hallinto:  
 – Municipal Commissioner:  Subodh Kumar
 – Pormestari:  Kishori Pednekar
Pinta-ala:  
 – Kokonaispinta-ala:  603,4 km²
Korkeus:  14 m
Väkiluku (2011)  ():  12 478 447 
 – Väestötiheys:  20 694 as./km²
 – Metropolialue:  18 414 288 
 
 www.mcgm.gov.in 
Infobox OKVirheellinen NIMI-arvo: 
Mumbai (marathiksi मुंबई, Muṃbaī; vuoteen 1995 Bombay) on Maharashtran osavaltion pääkaupunki Intiassa. Kaupungin väkiluku on vuonna 2011 noin 12 miljoonaa ja sitä ympäröivällä metropolialueella 18 miljoonaa ihmistä. Mumbai on Intian suurin kaupunki asukasluvultaan ja Tokion, New Yorkin, Soulin sekä Méxicon jälkeen maailman viidenneksi suurin kaupunkikeskus.
Mumbai on Intian talouselämän ja viihdeteollisuuden keskus. Useiden finanssiyhtiöiden pääkonttorit ovat Mumbaissa. Kaupungin elokuvatuotanto tunnetaan kautta maailman nimellä Bollywood. Kaupungissa on myös maailman suurimpiin kuuluva slummi, Dharavi, jonka arvioitu asukasluku on 2,2–5,5 miljoonaa. Luonnonkauniilla niemimaalla sijaitseva kaupunki sisältää myös suuren luonnonsuojelualueen, Sanjay Gandhin kansallispuiston.
Historia

Arkeologisten kaivausten perusteella on päätelty saarilla olleen asutusta jo kivikaudella. Mumbain sataman seutu oli Egyptin ja Persian välisen kaupan keskus jo 1000 eaa. Alueen ensimmäiset tunnetut asukkaat olivat läntisen Intian alkuperäisväestön koleihin kuuluneita kalastajia. 300-luvulla eaa. sataman seutu kuului buddhalaiseen Ašoka-valtakuntaan. Antiikin kreikkalaiset tunsivat seudun ja esimerkiksi Egyptissä asunut Klaudios Ptolemaios käytti siitä toisella vuosisadalla eaa. seitsemää saarta tarkoittavaa nimeä Heptanesia;
Buddhalaisen aikakauden jälkeen alueella hallitsivat:
Hindulainen Silhara-dynastia 900–1300-luvulla
Gujaratin sulttaanikunta 1343 alkaen
Portugalilaiset 1534 alkaen
Britit vuodesta 1661
Intian itsenäisyys 1947
Kaupungin entinen nimi, Bombay, tulee 1600-luvulta portugalinkielen sanoista Bom Bahia eli 'hyvä satama', joka muotoutui nykyiseen portugalinkieliseen muotoon Bomaim tai Bombaim. Britit käänsivät sanan muotoon Bombay. Bombay-nimeä käytetään edelleen laajalti kaupungin asukkaiden keskuudessa ja julkisten laitosten nimissä. Mumbai-nimi otettiin virallisesti käyttöön vuonna 1995. Nimimuutoksen vahvimpana läpiviejänä toimi hindunationalistipuolue Shiv Sena (Shivajin armeija). Mumbai-sana on koottu hindujumala Mumbadevin nimen ja marathin kielen äitisanan (Aai) osista.
Kaupungin kehitykseen voimakkaasti vaikuttaneita tapahtumia olivat Suezin kanavan avaaminen vuonna 1869 ja Yhdysvaltain sisällissota vuosina 1861–1865. Jälkimmäisen johdosta alueen teollistuminen käynnistyi puuvilla- ja tekstiiliteollisuuden johdolla. Englannin Itä-Intian kauppakomppania vaikutti merkittävästi alueen kehittymiseen vilkkaaksi satama- ja kauppakeskukseksi. Kauppakompania hallitsi Mumbain saaren ja Mumbain sataman aluetta yksinoikeudella vuosina 1668–1813 ja se luopui omistuksestaan vuonna 1858, jolloin alue siirtyi  Britannian kruunulle. Englantilaisten siirtomaahallinnon jäljet näkyvät kaupunkikuvassa edelleen selkeästi. Esimerkiksi monet julkiset rakennukset ovat brittihallinnon aikakaudelta ja liikennelaitoksella on punaisia Lontoosta tuttuja kaksikerroksisia busseja.
Islamistiterroristit tekivät 26.–29. marraskuuta 2008 terrori-iskujen sarjan rautatieasemalle, hotelleihin, sairaalaan ja juutalaisten keskukseen käyttäen kranaatteja ja automaattiaseita. Terroristit ottivat panttivankeja ja surmasivat 166 ja haavoittivat 308 ihmistä.
Maantiede ja ilmasto

Mumbai sijaitsee Salsettensaarella Ulhasjoen suistoalueella, Intian länsirannikolla. Mantereen puolella on Länsi-Ghatien vuoristo. Arabianmeren ranta kuuluu trooppiseen monsuunivyöhykkeeseen ja on myös maanjäristysaluetta. Vuoden keskilämpötila on noin 27 °C.[lähde? ]
Nykyinen vanhakaupunki oli alun perin seitsemästä saaresta koostuva alue, joka yhdistettiin pohjoiseen Salsettensaareen massiivisten maansiirtotöiden avulla. 1800-luvulla alkaneen hankkeen (Hornby Vellard -projekti) avulla kaupunki saavutti nykyisen pinta-alansa 438 km². Vaikka suurin osa saarten silloisista kukkuloista käytettiin täytemaaksi, on muutamia kukkuloita säästynyt. Kaupungin korkein kohta sijaitsee luonnonpuiston alueella 450 metriä merenpinnan yläpuolella. Kaupunkialueen korkein kukkula on Malabar Hill.[lähde? ]
Salsettan pohjoisosassa on kolme järveä: Vihar, Tulsi ja Powai. Vihar- ja Tulsijärvet ovat myös kaupungin raakavesivarastoina. Järvet ovat osa saaren pohjoisosan luonnonpuistoa.[lähde? ] Monsuuniaikaan Tulsijärvestä valuu vettä Powaijärveen ja edelleen Mithijokeen.Miljoonat ihmiset ja paikallinen teollisuus ovat käyttäneet jokea vuosikymmenet avoviemärinä, josta roskat päätyvät Arabianmeren kautta valtameriin.
Backbay on kuuluisin lahti. Sen C:n muotoinen rantaosuus on 4 kilometriä pitkä. Muutamia pikku saaria, kuten Elephantasaarta, ei Hornby Vellardin töiden aikana yhdistetty muihin.[lähde? ]
Väestö

Osavaltion virallinen kieli marathi on Mumbaissa sekoittunut hindin ja intianenglannin kanssa bambaiyan hindi nimiseksi murteeksi. Muita Mumbaissa puhuttuja kieliä ovat muun muassa gudžarati, urdu ja konkani. Mumbai on yksi Intian kansainvälisimmistä kaupungeista. Kaupungin aikuisväestöstä on miehiä enemmän kuin naisia johtuen siirtotyöväestön suuresta osuudesta. Väestöstä 68 % on hinduja, 17 % muslimeja, 4 % sekä kristittyjä että buddhalaisia. Loput 6 % jakautuvat parsilaisiin, jainilaisiin, sikheihin, juutalaisiin ja ateisteihin. Monet kaupungin osat ovat leimautuneet jonkin tietyn etnisen ryhmän kortteleiksi. Laajoja yhteisöjä on muun muassa Gujaratista ja Etelä-Intiasta tulleilla siirtolaisilla. Yli puolet kaupungin asukkaista on sukujuuriltaan muualta kuin Maharashtran osavaltiosta.
Kaupungin väkiluvun kehitys[lähde? ]
v. 1911 1,01 milj.
v. 1951 2,96 milj.
v. 2001 16,36 milj. (sis. metropolialue)
v. 2006 n. 20 milj. (sis. metropolialue)
Mumbain aluenimiä käytetään usein ristiriitaisesti eri yhteyksissä joka osaltaan selittää eroavuudet esimerkiksi väkilukutiedoissa.
Seuraavassa yleisimmin käytössä olevat termit ja väkilukutiedot (2006):
Vanha kaupunki, South Bombay tai downtown, tarkoittaa alkuperäistä seitsemän saaren aluetta. Väkiluku on pysynyt noin kolmessa miljoonassa jo pidemmän aikaa.
Mumbai + Suburban District on vanha kaupunki ja kaupungin Salcettensaarella hallinnoimat alueet, lähiöt. Yhteensä noin 12 miljoonaa asukasta.
Greater Bombay (Mumbai), myös pelkästään nimellä Mumbai Suburbs, tarkoittaa koko Salcetten saarta sisältäen muun muassa Thanen miljoonakaupungin saaren pohjoisosassa; yhteensä noin 12,9 miljoonaa asukasta.
Mumbain metropolialue käsittää alueet myös mantereen puolella kuten Navi Mumbain ja Kalyan-Dombivalin miljoonakaupungit; yhteensä noin 20 miljoonaa asukasta.
Hallinto

Kaupunkia hallinnoi Brihanmumbai Municipal Corporation (BMC). Työntekijöitä kaupungilla on noin 100 000 (2004). Tärkeimpiä tehtäviä ovat vesihuolto, maantiet ja jätehuolto. Korkein viranhaltija on kunnallisjohtaja Johny Joseph (2006). Pormestarina on Datta Dalvi (2006).
Bombayn korkein oikeus, jonka alueeseen kuuluu Maharashtran ja Goan osavaltioiden lisäksi myös Dadra ja Nagar Haveli ja Daman ja Diu, sijaitsee Mumbaissa.
Talous

Mumbai oli aiemmin tunnettu hyvästä satamastaan ja tekstiiliteollisuudestaan. Nyt tunnettuja ovat myös IT-ala, timanttikauppa, öljy- ja konepajateollisuus sekä lääketeollisuus. Tunnetuimpana Mumbain vientiartikkelina ovat kuitenkin elokuvat (Bollywood). Mumbain finanssikorttelit ovat Fort, Nariman Point ja Pallard Pier. Useat pääkonttorit, tärkeät instituutit, ja monen suuryrityksen pääkonttorit sijaitsevat täällä. Mumbaista löytyvät esimerkiksi Bombayn pörssi (BSE), Intian kansallinen pörssi (NSE), TATA Group, Tata Consultancy Services (markkina-arvoltaan Intian suurin pörssiyhtiö 1.3.2016), Reliance Industries (2. suurin), HDFC Bank (5. suurin), Sun Pharma (6. suurin) ja Intian keskuspankki.
Ehkä eniten julkisuutta saanut lukutaidottomien maaseutuväestön perustamista yrityksistä on osuuskunta Dabba Wallah. Yhdysvaltalaisen Forbes-talouslehden 6 Sigman arvoisaksi arvioima lähettiyritys toimittaa vuorokaudessa n. 200 000 lounasannosta lähiöistä työpaikoille ja vielä tyhjät astiat takaisin. Toimintaan tarvitaan n. 5 000 lähettiä.
Liikenne

Mumbai on kahden rautatievyöhykkeen, Central Railwayn (CR) ja Western Railwayn (WR), keskuspaikka. Mumbain metron ensimmäinen linja avattiin 2014. Paikallisbusseja liikennöi Brihanmumbai Electric Supply and Transport (BEST).
Lähin lentoasema on Chhatrapati Shivajin kansainvälinen lentoasema.
Mumbain satama ja samaan suurkaupunkialueeseen kuuluva vastarannan Jawaharlal Nehrun satama ovat Intian suurimpia tavarasatamia ja luetaan maailman sadan suurimman rahtisataman joukkoon. Matkustajaliikenteen reitit ovat lähinnä rannikkoliikennettä, mutta laivayhteydet ovat olleet vilkkaita myös Etelä-Afrikkaan ja Itä-Afrikan maihin, kuten Keniaan ja Tansaniaan, joissa on suuret intialaisyhteisöt.
Media

Mumbai on Intian elokuva- ja televisiotuotannon keskus (Bollywood). Bollywoodissa tuotetaan vuosittain noin 200 täyspitkää elokuvaa. Suurimpia sanomalehtiä ovat muun muassa The Times of India, Hindustan Times, Loksatta ja Saamana. Englannin- ja marathinkielisten lehtien lisäksi julkaistaan lehtiä myös seuraavilla kielillä: kannada, hindi, gujarati, malajalam, bengali, urdu, telugu ja tamili.
Suomalaiset Mumbaissa

Mumbaissa on useita suomalaistahojen yhteisyrityksiä ja tuotantolaitoksia. Finprolla on kaupungissa oma toimisto. Mitään varsinaista suomalaisyhteisöä ei kaupunkiin kuitenkaan ole syntynyt. Mumbaissa ei ole Suomen suurlähetystöä, mutta Suomella on Mumbaissa silti kunniakonsulaatti. Harvat Mumbaissa asuvat suomalaiset ovat pääsääntöisesti liikemiehiä tai lähetystyöntekijöitä. Muun muassa Fida Internationalilla on Mumbaissa käynnissä slummihanke ja Suomen World Vision avusti Pohjois-Mumbain alueella vuoden 2005 tulvien uhreja. Sen sijaan läpikulkuliikenne on vilkasta Goan matkailijoiden piipahtaessa Mumbaissa matkan varrella.[lähde? ]
Anssi Mikolan Riverrecycle-yritys rakensi maailman ensimmäisen kiertotalouteen perustuvan joenpuhdistusjärjestelmän Mithijokeen. Elokuussa 2021 käyttöön otettu joessa kelluva putsari kerää vedestä roskia, jotka lajitellaan kierrätykseen ja kaatopaikalle. Kierrätykseen kelpaamattomasta muovista tehdään pyrolyysin avulla öljyä, jota myydään muoviteollisuudelle. Riverrecyclen koordinoiman hankkeen takana on yhteistyöverkosto, johon kuuluvat Huhtamäki, VTT ja YK:n teknologia- ja innovaatiolaboratorio United Nations Global Pulse.
Nähtävyyksiä

Gateway of India
Elephantasaaren luolat kiviveistoksineen ja reliefeineen
Sanjay Gandhin kansallispuisto
Nehru Science Centre ja Nehru Planetarium. Tiedekeskus ja planetaario
Mumbain modernin taiteen kansallisgalleria
Marine Drive Chowpatty, kaupungin kuuluisin rantapromenadi
Matheran Hill Station, kaupungin ulkopuolella oleva suosittu perinteikäs vuoristolomakohde.
Ystävyyskaupungit

Mumbain ystävyyskaupungit ovat:
Berliini
Lontoo
Los Angeles
Pietari
Stuttgart
Jokohama
Aiheesta muualla

Wikimedia Commonsissa on kuvia tai muita tiedostoja aiheesta .
Mumbain virallinen kotisivu (Arkistoitu – Internet Archive)
Matkaopas aiheesta Mumbai Wikivoyagessa (englanniksi)
Vanha Bombay
Laivoja Bombayn satamassa (Samuel Scott, 1731).
Mumbain kartta
Näkymä Mumbain vanhaan osaan
Monsuunisateiden aiheuttama tulva Mumbaissa
Dharavin slummi
BMC:n pääkonttori
Rautatieasema ja Best-bussi
Taj Mahal Palace
Nokia

Nokia tarkoittaa seuraavia asioita:
Nokia, kaupunki Suomessa
Nokian rautatieasema, rautatieliikennepaikka Nokialla
nokia eli soopeli (Martes zibellina), näätäeläin
Nokia Missio, Nokialta alkunsa saanut karismaattinen luterilainen herätysliike
Nokia, henkilö F. E. Sillanpään teoksessa Ihmiset suviyössä ja sen pohjalta tehdyssä samannimisessä elokuvassa
Lex Nokia, sähköisen viestinnän tietosuojalaki
Princess Nokia eli Destiny Frasqueri, yhdysvaltalainen hip hop -artisti.
Nokia viittaa lisäksi seuraaviin yrityksiin:
Nokia Oyj, suomalainen tietoliikennealan yhtiö
Nokia Networks, Nokia Oyj:n tietoliikenneverkkoja valmistava liiketoimintayksikkö
Nokian Capacitors eli nykyinen GE Grid Solutions
Nokian Jalkineet, suomalainen kumijalkineita valmistanut yritys, nykyään Berner Oy:n aputoiminimi
Nokian Paperi eli Oy Essity Finland Ab, ruotsalaiseen Essity-konserniin kuuluva paperitehdas Nokialla
Nokian Renkaat, suomalainen autonrenkaita valmistava yritys.
Nokian Alumiini eli nykyinen Nordic Aluminium
Nokia Chemicals eli nykyinen Kemira Chemicals
Nokian Kaapelit eli nykyinen Prysmian Group
Nokia Kaapelikoneet (myöhemmin Nokia-Maillefer) eli nykyinen kaapelikoneiden valmistaja Nextrom, nanoteknologiayritys Beneq sekä ekstruusioteknologian valmistaja Maillefer Extrusion
HMD Global, joka on lisensoinut Nokia-tavaramerkin puhelimien ja tablettien myyntiin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nokia”, voi hakea sivunnimihaulla, laajalla sivunnimihaulla tai tekstihaulla.
Nomos-Bank

| Nomos-Bank |
| --- | --- |
Yritysmuoto:  osakeyhtiö OAO
Osake:  LSE: NMOS RTS: NMOS
Perustettu:  1992
Avainhenkilöt:  Vadim Beljajev (tj.), Ruben Aganbegjan (hallituksen pj.)
Kotipaikka:  Verhnjaja Radištševskaja ul. 3/1, 109240 Moskova, Venäjä
Toimiala:  Pankkikonserni
Tuotteet:  yritys-, investointi- ja vähittäispankkitoiminnot
Liikevaihto:   66,650 mrd. RUB (2012)
Nettotulos:   12,574 mrd. RUB (2012)
Henkilöstö:  noin 11 000
Omistaja:  18. huhtikuuta 2013: Gruppa IST 48,75 %, Deutsche Bank 20,71 %, Otkrytije (finanssikorporaatio) 19,90 %, A.L. Mamut 4,99 %, O.A. Malis 4,91 %, vapaassa vaihdossa 0,74 % 
Kotisivu:  www.nomos.ru
Infobox OKNimi-testi OK: 
Yksi Nomos-pankin konttoreista
Nomos-Bank eli Nomos-pankki (ven.  OAO НОМОС-БАНК ,  OAO NOMOS-BANK) on yksi Venäjän suurimmista pankkikonserneista. Vuonna 2012 se oli oman ilmoituksensa mukaan talletuksilla mitattuna Venäjän 6. suurin pankkiryhmä tai 2. suurin yksityisesti omistettu yleispankkitoimintaa tarjoava pankkiryhmä. Valtiollisen uutistoimisto Ria Novostin pankkikatsauksen mukaan Nomos-pankki oli talletustensa perusteella Venäjän 11. suurin pankki vuoden 2013 alussa. Tässä luettelossa saman pankkiryhmän eri pankit on lueteltu erikseen (esimerkiksi VTB ja saman konsernin VTB24-pankki).  Nomos-pankkikonserni lukeutuu Venäjän suurimpiin pörssinoteerattuihin yrityksiin; Forbes listasi sen suuryritysten kevään 2013 listaan Venäjän 26. suurimmaksi ja koko maailman 1475. suurimmaksi julkisesti noteeratuksi yritykseksi.
Yritys on kasvanut viime vuosien aikana. Pankilla oli vuoden 2012 lopussa yhteensä 297 alueellista haaraosastoa, joista yli 40 % sijaitsi venäläisittäin vauraalla Tjumenin alueella ja Hanti-Mansiassa.
Nomos-pankin osake on noteerattu sekä Moskovan (MICEX-RTS) että Lontoon pörssissä. Pankin pääomistaja on Gruppa IST noin 50 prosentin osuudella (50,1% vuoden 2012 lopussa, huhtikuussa 2013 osuus 48,75%).
Aiheesta muualla

Gruppa IST (Nomos-pankin pääomistaja) (Arkistoitu – Internet Archive) (venäjäksi) (ict-group.ru)
Strippi

Strippi on lyhyt sarjakuva, jonka pituus on yleensä 2–4 ruutua. Niitä julkaistaan eniten sanomalehdissä ja Internetissä. Sunnuntaistrippi on kaksi- tai kolmirivinen. Monet aikakauslehdetkin julkaisevat tällaisia puolen sivun sarjoja. Suosittuja strippejä kootaan myös sarjakuvakirjoiksi.
Perinteinen strippisarja tehdään nopeasti silmäiltäväksi sanomalehden kevennykseksi. Strippi voi olla yksittäiseen tapahtumaan tai oivallukseen perustuva vitsi tai osa jatkokertomusta.  Kun strippejä julkaistaan arkipäivisin, yhden jatkokertomuksen ilmestyminen voi kestää kuukausia.
Suurin osa stripeistä on huumorisarjoja, jotka kuvaavat koomisia arkipäivän tapahtumia (esim. Lassi ja Leevi, Jere, B. Virtanen). Sanomalehtistrippeinä julkaistaan myös poliisi- ja jännityssarjoja (esim. Mustanaamio, Rip Kirby), mutta niiden suosio strippimuodossa on ollut jo pitkään laskussa.
Nilsiän työväentalo

| Nilsiän työväentalo |
| --- | --- |
 Nilsiän työväenyhdistyksen jäseniä talonsa edustalla.
Sijainti:  Kirkonkylä, Nilsiä
Valmistumisvuosi:  1880 / 1908
Purkuvuosi:  1967?
Rakennuttaja:  Nilsiän Työväenyhdistys ry
Runkorakenne:  hirsi
Julkisivumateriaali:  lauta
Korkeus:  2,7 m
Kerrosluku:  1
Kerrosala:  154 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nilsiän työväentalo oli Nilsiän kunnan (vuodesta 2013 lähtien osa Kuopiota) kirkonkylässä sijainnut työväentalo.
Historiaa

Nilsiän kirkonkylän työväenyhdistys perustettiin vuonna 1905, ja samana vuonna yhdistys liittyi SDP:hen. Vuonna 1908 yhdistyksen jäsenmäärä oli 21. Yhden lähteen mukaan yhdistys osti vuonna 1909 kirkonkylän keskustasta hirsisen asuintalon, joka oli valmistunut vuonna 1880. SDP:n puoluetilastoon yhdistys kuitenkin ilmoitti jo vuonna 1908 omistavansa talon. Tontti oli kunnan omistama; sotien jälkeen yhdistys sai lunastaa sen omakseen.
Vuonna 1930 Varkauden nimismies kielsi yhdistystä järjestämästä talollaan tilaisuuksia vedoten ilmeisesti järjestyshäiriöihin. Taustalla olivat 1930-luvun kommunistilait; esimerkiksi sosialidemokraattisessa Vapaus-lehdessä sulkua kritisoitiin, koska sen katsottiin kohdistuvan aiheettomasti yhdistykseen, joka ei ollut kommunistinen vaan sosialidemokraattinen. Yhdistys kuitenkin sai lopulta jatkaa toimintaansa.
Toiminta talolla oli vilkasta vuoteen 1950 saakka. Tontilla ei ollut parkkipaikkoja, mikä osaltaan hankaloitti toimintaa autoistuvana aikana. Vuonna 1965 sosialidemokraattinen piiri osti talon ja myi sen vuonna 1967 Nilsiän kunnalle ”vesilaitoksen tiealuetarpeisiin”.
Toimintaa työväentalolla

Huhtikuussa 1909 talolla järjestettiin iltamat, ja etenkin erilaisia tanssiaisia järjestettiin myöhemminkin, muun muassa vappuna ja Marianpäivänä.
Rakennus

Talo oli yksikerroksinen, sen pinta-ala oli 154 neliömetriä ja korkeus 2,7 metriä. Vuonna 1949 talo sähköistettiin.
Suomen somalit (kirja)

| Suomen somalit |
| --- | --- |

Kirjailija:  Yusuf M. Mubarak, Eva Nilsson & Niklas Saxén
Kieli:  suomi
Kustantaja:  Into
Julkaistu:  2015
Ulkoasu:  nidottu
ISBN:  978-952-264-363-6
Löydä lisää kirjojaKirjallisuuden teemasivulta
Suomen somalit on Yusuf M. Mubarakin, Eva Nilssonin & Niklas Saxénin vuonna 2015 ilmestynyt kirja Suomen somaleista. Teos ilmestyi Innon kustantamana.
Susan

Susan (/ˈsuː.zən/) on englanninkielinen naisen etunimi. Se on muunnelma raamatullisesta nimestä Susanna (hepr. ‏שושנה‎). Suomessa etunimi Susan on vuoteen 2023 mennessä annettu alle 2 295 naiselle ja alle 25 miehelle.
Tunnettuja Susan-nimisiä > Kuvitteellisia henkilöitä

Susan Bones, Tylypahjan oppilas J. K. Rowlingin kirjasarjassa Harry Potter
Susan Bunch, tv-sarjassa Frendit
Susan Calvin, robotikko Isaac Asimovin tieteisromaaneissa
Susan Gill, hahmo kirjasarjassa The Baby-sitters Club
Susan Keane, hahmo televisiosarjassa Hei, olen Susan
Susan Mayer, hahmo televisiosarjassa Täydelliset naiset
Susan Pevensie, hahmo C. S. Lewisin kirjasarjassa Narnian tarinat
Susan Storm, Näkymätön nainen, Ihmenelosten jäsen
Susan Thomas, hahmo elokuvassa Missä olet, Susan?
Susan Trexel, hahmo elokuvassa Susan and God
Syvde

Syvde vuonna 2014.
Syvde on entinen Norjan kunta Møren ja Romsdalin läänissä. Syvde perustettiin irrottamalla se Vanylvenistä vuonna 1918 ja liitettiin siihen takaisin vuonna 1964. Liitoshetkellä kunnan pinta-ala oli 125 neliökilometriä ja asukasluku 1 458. Nykyisin Syvden pitäjässä asuu noin 800 ihmistä.
Kuvia

Syvden kirkko
Aiheesta muualla

Kuvia tai muita tiedostoja aiheesta Syvde Wikimedia Commonsissa
Steve Smith (jääkiekkoilija, s. 1962)

| Steve Smith> Henkilötiedot |
| --- | --- |
Syntynyt: 1962 Peterborough, Ontario, Kanada
Kansalaisuus:   Kanada  Italia
Jääkiekkoilija
Pelipaikka:  hyökkääjä
Pituus:  174 cm
Paino:  74 kg
Pelaajaura
Pääsarjaura:  1984–1988
Seurat:  Colgate University (NCAA) HC Varese (Serie A) SaiPa (SM-liiga) SV Ritten-Renon (Serie A)
Valmennusura
Vuodet:  1997–2004
Seurat:  Peterborough Petes (OHL) Windsor Spitfires (OHL)
Steve Smith (s. 1962 Peterborough, Ontario) on uransa päättänyt kanadanitalialainen jääkiekkoilija, jääkiekkovalmentaja ja kykyjenetsijä.